Jakosik mie tak chyciōło1 na inspirowanie sie kuchniōm gruzińskōm, możno i skuli2 tego, że niydaleko moji chałpy3 je gruzińskoł piekarnia. Idzie tam kupić richtich4 fajny chlyb, kery wypiykajōm w takim specjalnym piecu, kery wyglōndo jak tako srogoł5, murowanoł beczka. We gruzinskyj kuchni je kans ôrzechōw i bez to tyn kurczak moge Wōm dać aby trocha wyobrażynia ô tym dalekim kraju.
Co potrza?
(styknie6 dlo 6-8 ludzi)
1,5 kg kurczaka (joł żech doł 0,5 kg piersi i 1 kg filetōw ze podudzi)
20 dkg ôrzechōw włoskich
1 srogoł7 abo 2 mańsze8 cebule
3 łeżki masła klarowanego
2-3 zōmbki czosku9
4 łeżki ôctu ze biołego wina
4-5 łeżek mōnki
Prziprawy:
sōl i pieprz
1,5 łeżeczki mielōnych ziorek10 kolyndry
2 łeżeczki koziyradki
2 łeżeczki szafranu imerytyjskego (tak po prołwdzie11, to je to starty kwiołtek aksamitki, kero na Ślōnsku mianujōm studyntkōm)
na gotowe danie idzie posypać trocha pokrōnyj12 natki pietruszki
Piersi kurczaka dejcie13 do gorka i zalyjcie zimnōm wodōm (2 litry) i niech sie pomału warzōm14– jak na wiyrchu15 bydzie sie zbierać piana, to jōm symnijcie16 i wyciepcie. Jak już zawrōm17, to aby ze pó godziny niech sie poblukoł18. Filety z podudziōw podsmołżcie na prawie suchyj patelni (leko19 yno20 nasmarujcie jōm ôlejym). Jak sie upiekōm, to dociepcie21 je do gorka, kaj22 sie warzōm piersi. Cebula zeszklijcie na maśle klarowanym, dejcie tam czosnek, prziprawy, mōnka i niech sie to trocha podpiecze. Ôrzechy poprażcie chwila na patelni, żeby nabrały lepszego smaku. Ôrzechy i cebula ze prziprawami zblyndujcie- nojlepi dejcie do tego tyż trocha wywaru ze piersi kurczaka. Miyso pokrejcie na mańsze kōnski, zblyndowanoł masa wymiyszejcie z wywarym, dosmakujcie i fertich23. Keby Wōm to bōło jeszcze za rzołdke24, to mogecie trocha zagyńścić ta zōłza mōnkōm. Takego kurczaka idzie zjejś ze chlebym abo jakōm żymłōm25, ale i ze klōskami abo nudlami.
Smacznego 🙂
1złapało; ō- samogłoska w wymowie między o i u
2z powodu
3domu
4naprawdę
5duża
6wystarczy
7duża
8mniejsze
9czosnku
10nasion
11naprawdę
12pokrojonej
13dajcie
14gotują
15górze
16zbierzcie
17zagotują
18powoli pogotuje
19lekko
20tylko
21dorzućcie
22gdzie
23gotowe
24rzadkie
25bułką
szl_Latn szl_Latn szl_Latn szl_Latn pol_Latn szl_Latn pol_Latn pol_Latn pol_Latn szl_Latn szl_Latn lvs_Latn szl_Latn pol_Latn szl_Latn szl_Latn szl_Latn pol_Latn pol_Latn pol_Latn ces_Latn pol_Latn pol_Latn pol_Latn pol_Latn pol_Latn szl_Latn ilo_Latn pol_Latn ces_Latn pol_Latn pol_Latn pol_Latn pol_Latn slv_Latn kbp_Latn szl_Latn pol_Latn srd_Latn pol_Latn pol_Latn pol_Latn szl_Latn